ເມື່ອຕອບສຳພາດຕໍ່ນັກຂ່າວສຳນັກຂ່າວສານຫວຽດນາມ ປະຈຳ Sydney ກ່ຽວກັບຄວາມໝາຍຂອງ EVFTA ສຳລັບຫວຽດນາມໃນສະພາບການໂລກລະບາດ Covid – 19 ພວມມີການຜັນແປຢ່າງສັນສົນ, ທ່ານຮອງສາດສະດາຈານລອງແບ່ງປັນວ່າ EVFTA ຈະຊ່ວຍໃຫ້ຫວຽດນາມຫັນການພົວພັນເສດຖະກິດສາກົນເປັນຫຼາຍຮູບແບບ ແລະ ມີຄວາມໝາຍສຳຄັນກ່ວາອີກໃນສະພາບການໂລກລະບາດ. ໃນໄລຍະສັ້ນ ແລະ ໄລຍະກາງ, ສັນຍານີ້ຈະຊ່ວຍໃຫ້ຫວຽດນາມເປີດກ້ວາງການຕະຫຼາດສົ່ງອອກໄລຍະຫຼັງ Covid – 19, ເມື່ອຟື້ນຟູການເຄື່ອນໄຫວເສດຖະກິດຢູ່ບັນດາປະເທດ. ກົງກັນຂ້າມ, ວິສາຫະກິດ ແລະ ຜູ້ບໍລິໂພກຫວຽດນາມມີໂອກາດສຳຜັດກັບແຫຼ່ງສິນຄ້າ ແລະ ວັດສະດຸ ທີ່ມີຄຸນນະພາບດີ ແລະ ມີສະຖຽນລະພາບດ້ວຍລາຄາທີ່ເໝາະສົມ ຈາກສະຫະພາບເອີລົບ (EU).
ທ່ານຮອງສາດສະດາຈານລອງກໍ່ໃຫ້ຮູ້ວ່າ EU ຈະລົບລ້າງກ່ວາ 80% ພາສີນຳເຂົ້າ ນັບແຕ່ເວລາສັນຍາມີຜົນສັກສິດ ແລະ ປະມານ 90% ພາສີພາຍຫຼັງການປະຕິບັດມາເປັນໄລຍະໜຶ່ງສັ້ນໆ, ປະມານ 7 ປີ. ຄຽງຄູ່ກັນນັ້ນ, ບາງເງື່ອນໄຂການຄ້າຕ່າງໆຄືຮັບປະການຕົ້ນກຳເນີດດ້ວຍຕົນເອງ ແລະ ລະບຽບການພາສີກໍ່ໄດ້ຮັບການໂຍະຍານ. ທ່ານເນັ້ນໜັກວ່າ EVFTA ນຳຫວຽດນາມເຂົ້າທີ່ຕັ້ງບົດບາດທີ່ມີຄວາມສະດວກໃນສະພາບການໃຫຍ່ຂອງເສດຖະກິດໂລກ ທີ່ພວມສ້າງຂຶ້ນ, ເລີ່ມຈາກບັນດາຜົນກະທົບໂດຍກົງຈາກ ໂລກລະບາດ Covid – 19.
ບຸນຄົງ